Muxiliformes

Os Muxiliformes (Mugiliformes) son unha orde de peixes teleósteos, da superorde Acantopterixios (Acanthopterygii). Comprende distintas especies mariñas estendidas por todo o mundo, en augas costeiras tanto en mares temperados como tropicais, así como algunhas especies de estuarios e mesmo de auga doce. A especie típica é o muxe.

 Características 
Presentan dúas aletas dorsais (a primeira con catro raios espiñosos e a segunda separada, de raios brandos), unha aleta caudal en forma de forcada e unha aleta anal oposta á segunda dorsal. Liña lateral pouco visible, cando está presente. Teñen dentes pequenos e posúen vexiga natatoria pechada.

A lonxitude máxima rexistrada é de 90 cm.Order Summary for Mugiliformes

Aliméntanse de algas finas e detritos do sedimento.

 Clasificación 
Comprende unha única familia:
 Familia Mugilidae

Os Muxiliformes consideráronse unha suborde dos Perciformes.

 Notas 

 Véxase tamén 

 Ligazóns externas 
 Taxonomía ITIS
 Taxonomía Fish Base